SET สัปดาห์หน้าฟื้นตัวในกรอบ 1,590 – 1,595 จุด
ตลาดสัปดาห์หน้า (8-12 พ.ค.) แกว่งขึ้นจากแรงเก็งโค้งสุดท้ายของการรายงานผลประกอบการไตรมาส 1/17 ของกลุ่ม Real Sector ที่คาดจะฟื้นตัวเด่น นอกจากนี้การเลือกตั้งฝรั่งเศสรอบที่สุดท้ายเป็นปัจจัยที่ตลาดได้ประเมินล่วงหน้า และรอความชัดเจนที่ีจะเกิดขึ้น
7 พ.ค. 2560

Weekly outlook : “ขึ้น” แนวต้าน 1,590/1,595 จุด แนวรับ 1,563/1,560 จุด
บล.โนมูระ พัฒนสิน ระบุในบทวิเคราะห์คาดดตลาดสัปดาห์หน้า (8-12 พ.ค.) แกว่งขึ้นจากแรงเก็งโค้งสุดท้ายของการรายงานผลประกอบการไตรมาส 1/17 ของกลุ่ม Real Sector ที่คาดจะฟื้นตัวโดดเด่น นำโดยกลุ่มพลังงาน และปิโตรเคมี จะเป็นปัจจัยผลักดันตลาดขึ้นต่อ นอกจากนี้การเลือกตั้งฝรั่งเศสรอบที่สุดท้ายวันที่ 7 พ.ค.น่าเป็นปัจจัยที่ตลาดได้ประเมินล่วงหน้า และรอความชัดเจนที่ีจะเกิดขึ้น โดย CNS แบ่งผลกระทบของการเลือกตั้งดังกล่าวออกเป็น 2 กรณี
1) กรณีที่นาย Emmanuel Macron ชนะการเลือกตั้ง (ให้โอกาส 80%) คาดจะส่งผลให้ตลาดสินทรัพย์เสี่ยงปรับตัวขึ้นอย่างมีนัยสำคัญ (ภาวะ Risk On) เนื่องจากความกังวลในเรื่อง Frexit ผ่อนคลายลง
2) กรณีที่นาง Le Pen ชนะการเลือกตั้ง (ให้โอกาส 20%) คาดตลาดจะตอบรับเชิงลบราว 1 – 2 วัน จากความกังวล Frexit สาเหตุที่เราประเมินเป็นเพียงแรงกดดันต่อตลาดหุ้นช่วงสั้น เนื่องจากทิศทาง Fund Flow ในช่วงที่ผ่านมาไม่ได้ไหลเข้ายูโรโซนมากนัก บ่งชีว่านักลงทุนได้มีการปรับพอร์ทลดความเสี่ยงไปก่อนหน้าแล้วพอสมควร
ดังนั้น หากเกิดกรณีที่ตลาดไม่คาดคิดน่าจะเป็นจังหวะ Sell off รอบสุดท้ายก่อนมีแรง Cover Short กลับ ตลาดสินทรัพย์เสี่ยงเอเชียและไทยจะได้รับความกดดันในระยะสั้นเท่านั้น และค่อยๆ ฟื้นตัวได้ต่อจากภาพรวมเศรษฐกิจที่เติบโตดี และแรงหนุนของ Fund Flow ไหลเข้าภูมิภาค
โดยรวมจึงคาด SET สัปดาห์นี้จะฟื้นตัวได้ในกรอบแนวต้าน 1,590/1,595จุด และแนวรับ 1,563/1,560 จุด ส่วนปัจจัยอื่นๆ ที่น่าติดตาม คือ 1) CPI สหรัฐฯเดือนเม.ย. คาดที่ 0.2% จาก -0.3% ในเดือนก่อน และ Retail Sales เดือน เม.ย. คาดที่ 0.6% จาก -0.2% ในเดือน มี.ค.
&lt;&lt;&lt;คลิกเพื่อดูรายละเอียด&gt;&gt;&gt;